ᱛᱟᱡᱤᱠᱤᱥᱛᱟᱱ
ᱛᱟᱡᱤᱠᱤᱥᱛᱟᱱ (/tɑːˈdʒiːkɪstɑːn/, /tə-, tæ-/; Tajik: ToҷиkиcToH [tɔdʒikisˈtɔn]), ᱫᱚ ᱛᱟᱞᱢᱟ ᱮᱥᱤᱭᱟ ᱨᱮᱱᱟᱜ ᱢᱤᱫᱴᱟᱹᱝ ᱫᱤᱥᱚᱢ ᱠᱟᱱᱟ ᱾ ᱱᱚᱶᱟ ᱫᱤᱥᱚᱢ ᱮᱛᱚᱢᱨᱮ ᱠᱤᱨᱜᱤᱡᱤᱥᱛᱟᱱ, ᱮᱛᱚᱢ-ᱯᱟᱪᱷᱮ ᱥᱮᱡ ᱩᱡᱽᱵᱮᱠᱤᱥᱛᱟᱱ, ᱥᱟᱢᱟᱝ ᱥᱮᱡ ᱜᱚᱱᱚ ᱪᱤᱱ ᱟᱨ ᱠᱚᱧᱮ ᱥᱮᱡ ᱟᱯᱷᱜᱟᱱᱤᱥᱛᱟᱱ ᱢᱮᱱᱟᱜᱼᱟ ᱾ ᱫᱩᱥᱟᱱᱵᱮ ᱫᱚ ᱱᱚᱣᱟ ᱫᱤᱥᱚᱢ ᱨᱮᱱᱟᱜ ᱨᱟᱡᱽᱜᱟᱲ ᱠᱟᱱᱟ ᱾
ᱱᱚᱣᱟ ᱫᱤᱥᱟᱹᱢ ᱨᱮᱱ ᱡᱟᱹᱥᱛᱤ ᱵᱷᱟᱜᱽ ᱢᱟᱹᱱᱢᱤ ᱜᱮ ᱛᱟᱡᱤᱠ ᱡᱟᱹᱛᱤ ᱨᱮᱱ ᱠᱟᱱᱟ ᱠᱚ ᱾ ᱱᱩᱠᱩ ᱫᱚ ᱛᱟᱡᱤᱠ ᱧᱩᱛᱩᱢᱟᱱ ᱯᱷᱟᱨᱥᱤ ᱯᱟᱹᱨᱥᱤ ᱛᱮ ᱠᱚ ᱨᱚᱲᱟ ᱾ ᱑᱙᱒᱙ ᱥᱮᱨᱢᱟ ᱨᱮ ᱛᱟᱡᱤᱠᱤᱥᱛᱟᱱ ᱥᱳᱵᱷᱤᱭᱮᱛ ᱤᱣᱱᱤᱭᱚᱱ ᱵᱷᱤᱛᱨᱤ ᱨᱮᱭ ᱵᱚᱞᱚ ᱞᱮᱱᱟ ᱾ ᱑᱙᱙᱑ ᱥᱮᱨᱢᱟ ᱨᱮ ᱱᱚᱶᱟ ᱫᱤᱥᱚᱢ ᱯᱷᱩᱨᱜᱟᱹᱞᱮ ᱧᱟᱢ ᱠᱮᱫᱟ ᱾
ᱧᱩᱛᱩᱢ ᱨᱮᱱᱟᱜ ᱱᱟᱜᱟᱢᱥᱟᱯᱲᱟᱣ
ᱛᱟᱡᱤᱠᱤᱥᱛᱟᱱ ᱨᱮᱱᱟᱜ ᱢᱮᱱᱮᱛ ᱫᱚ ᱦᱩᱭᱩᱜ ᱠᱟᱱᱟ ᱛᱟᱡᱤᱠ ᱠᱳᱣᱟᱜ ᱛᱟᱸᱦᱮᱱ ᱡᱟᱜᱟ ᱾ ᱥᱳᱵᱷᱤᱭᱮᱛ ᱤᱣᱱᱤᱭᱚᱱ ᱨᱮ ᱵᱚᱞᱚ ᱛᱟᱭᱚᱢ ᱠᱷᱚᱡ ᱱᱚᱶᱟ ᱧᱩᱛᱩᱢ ᱫᱚ ᱡᱟᱹᱥᱛᱤ ᱠᱚ ᱵᱮᱵᱷᱟᱨ ᱟᱠᱟᱫᱼᱟ ᱾ ᱚᱱᱟ ᱞᱟᱦᱟ ᱤᱨᱟᱱ ᱨᱮᱱᱟᱜ ᱠᱤᱪᱷᱩ ᱚᱝᱥᱚ ᱥᱮ ᱤᱨᱟᱱᱤ ᱯᱟᱹᱨᱥᱤ ᱛᱮ ᱠᱚ ᱨᱚᱲ ᱡᱚᱝ ᱢᱟᱹᱱᱢᱤ ᱠᱚ ᱞᱟᱹᱜᱤᱛ ᱱᱚᱶᱟ ᱫᱚ ᱵᱮᱵᱷᱟᱨ ᱦᱩᱭᱩᱜ ᱠᱟᱱ ᱛᱟᱸᱦᱮᱱᱟ ᱾
ᱱᱟᱜᱟᱢᱥᱟᱯᱲᱟᱣ
ᱛᱟᱡᱤᱠᱤᱥᱛᱟᱱ ᱧᱩᱛᱩᱢ ᱛᱮ ᱱᱮᱛᱚᱜ ᱡᱟᱸᱦᱟᱸ ᱡᱟᱜᱟ ᱚᱱᱟ ᱫᱚ ᱡᱤᱥᱩᱣᱟᱜ ᱡᱟᱱᱟᱢ ᱔᱐᱐᱐ ᱥᱮᱨᱢᱟ ᱞᱟᱦᱟᱨᱮ ᱵᱮᱨᱮᱫ ᱨᱟᱠᱟᱵ ᱞᱮᱱᱟ ᱾ ᱩᱱ ᱠᱷᱚᱡ ᱱᱚᱶᱟ ᱡᱟᱜᱟ ᱫᱚ ᱟᱭᱢᱟ ᱨᱟᱡᱟ ᱥᱮ ᱥᱚᱢᱨᱟᱴ ᱠᱚᱣᱟᱜ ᱥᱟᱥᱚᱱ ᱨᱮ ᱛᱟᱦᱮᱸ ᱠᱟᱱᱟ ᱾ ᱯᱟᱨᱚᱥᱥᱚ ᱥᱚᱢᱨᱟᱴ ᱠᱚᱣᱟᱜ ᱥᱟᱥᱚᱱ ᱪᱮᱛᱟᱱ ᱜᱮ ᱱᱚᱶᱟ ᱡᱟᱜᱟ ᱫᱚ ᱡᱟᱹᱥᱛᱤ ᱫᱤᱱ ᱛᱟᱦᱮᱸ ᱠᱟᱱᱟ ᱾ ᱟᱞᱮᱠᱡᱟᱱᱰᱟᱨ ᱴᱷᱮᱱ ᱯᱟᱨᱚᱥᱥᱚ ᱥᱚᱢᱨᱟᱴ ᱠᱚ ᱦᱟᱨᱟᱣ ᱮᱱ ᱛᱟᱭᱚᱢ ᱱᱚᱶᱟ ᱡᱟᱜᱟ ᱫᱚ ᱜᱨᱮᱥᱳ ᱵᱮᱠᱴᱨᱤᱭᱟᱱ ᱥᱟᱢᱨᱟᱡᱭᱚ ᱨᱮᱱᱟᱜ ᱚᱝᱥᱚ ᱦᱩᱭ ᱞᱮᱱᱟ ᱾ ᱤᱱᱟᱹ ᱛᱟᱭᱚᱢ ᱛᱩᱨᱠᱤᱥᱛᱟᱱ ᱨᱮᱱᱟᱜ ᱚᱝᱥᱚ ᱟᱨ ᱚᱱᱟ ᱛᱟᱭᱚᱢ ᱪᱤᱱ ᱥᱟᱢᱨᱟᱡᱭᱚ ᱨᱮᱱᱟᱜ ᱚᱝᱥᱚ ᱦᱤᱥᱟᱹᱵ ᱛᱮ ᱦᱚᱸ ᱚᱱᱟ ᱡᱟᱜᱟ ᱛᱟᱦᱮᱸ ᱠᱟᱱᱟ ᱾
ᱡᱤᱥᱩᱣᱟᱜ ᱡᱟᱱᱟᱢ ᱮᱭᱟᱭ ᱥᱮᱨᱢᱟ ᱥᱮᱡ ᱟᱨᱚᱵᱽ ᱠᱚ ᱫᱟᱨᱟᱭ ᱛᱮ ᱱᱚᱸᱰᱮ ᱤᱥᱞᱟᱢ ᱵᱚᱞᱚ ᱞᱮᱱᱟ ᱾ ᱥᱚᱢᱨᱟᱴ ᱥᱟᱢᱟᱱᱤᱰ ᱩᱱ ᱡᱚᱠᱷᱚᱡ ᱟᱨᱚᱵᱽ ᱠᱚᱭ ᱞᱟᱜᱟ ᱠᱮᱫ ᱠᱚᱣᱟ ᱾ ᱚᱱᱚ ᱛᱟᱭᱚᱢ ᱢᱳᱜᱳᱞ ᱠᱚ ᱦᱚᱸ ᱱᱚᱣᱟ ᱡᱟᱜᱟ ᱠᱤᱪᱷᱩ ᱫᱤᱱ ᱠᱩ ᱥᱟᱥᱚᱱ ᱟᱠᱟᱫᱼᱟ ᱾ ᱚᱝᱠᱟ ᱚᱝᱠᱟ ᱛᱮ ᱟᱭᱢᱟ ᱞᱮᱠᱟᱱ ᱥᱚᱢᱨᱟᱴ ᱠᱚᱣᱟᱜ ᱥᱟᱥᱚᱱ ᱛᱟᱞᱟ ᱛᱟᱞᱟᱛᱮ ᱛᱟᱡᱤᱠᱤᱥᱛᱟᱱ ᱨᱮᱱᱟᱜ ᱱᱟᱜᱟᱢ ᱫᱚ ᱵᱮᱨᱮᱫ ᱨᱟᱠᱟᱵ ᱞᱮᱱᱟ ᱾
ᱚᱛᱱᱚᱥᱟᱯᱲᱟᱣ
ᱛᱟᱡᱤᱠᱤᱥᱛᱟᱱ ᱨᱮᱱᱟᱜ ᱚᱛ ᱦᱟᱥᱟ ᱫᱚ ᱦᱩᱭᱩᱜ ᱠᱟᱱᱟ 143,100 km2᱾ ᱱᱤᱭᱟᱹᱫᱚ ᱮᱥᱤᱭᱟ ᱨᱮᱱᱟᱜ ᱡᱚᱛᱚᱠᱷᱚᱡ ᱦᱩᱰᱤᱧ ᱫᱤᱥᱚᱢ ᱠᱟᱱᱟ ᱾ ᱛᱟᱡᱤᱠᱤᱥᱛᱟᱱ ᱨᱮᱱᱟᱜ ᱙᱐ ᱵᱷᱟᱜᱽ ᱜᱮ ᱵᱩᱨᱩ ᱢᱮᱱᱟᱜᱼᱟ ᱾
ᱟᱢᱩ ᱫᱚᱨᱤᱭᱟ ᱟᱨ ᱯᱟᱧᱡᱟ ᱱᱚᱶᱟᱠᱤᱱ ᱵᱟᱨᱮᱭᱟ ᱜᱟᱰᱟ ᱜᱮ ᱱᱚᱶᱟ ᱫᱤᱥᱚᱢ ᱨᱮᱱᱟᱜ ᱢᱩᱬᱩᱛ ᱜᱟᱰᱟ ᱠᱟᱱᱟ ᱾ ᱱᱚᱶᱟᱠᱤᱱ ᱜᱟᱰᱟ ᱫᱚ ᱟᱯᱷᱜᱟᱱᱤᱥᱛᱟᱱ ᱥᱟᱶᱛᱮ ᱫᱤᱥᱟᱢ ᱨᱮᱱᱟᱜ ᱥᱤᱢᱟᱺ ᱠᱤᱱ ᱦᱟᱹᱴᱤᱧ ᱟᱠᱟᱫᱼᱟ ᱾ ᱱᱚᱸᱰᱮ ᱦᱚᱸ ᱑᱐ ᱠᱤᱞᱳᱢᱤᱴᱟᱨ ᱠᱷᱚᱡ ᱡᱤᱞᱤᱧ ᱙᱐᱐ ᱜᱟᱱ ᱜᱟᱰᱟ ᱥᱮ ᱠᱷᱟᱹᱲᱤ ᱠᱚ ᱢᱮᱱᱟᱜᱼᱟ ᱾
ᱢᱟᱹᱱᱢᱤ ᱮᱞᱥᱟᱯᱲᱟᱣ
᱘,᱗᱓᱔, ᱙᱕᱑ ᱜᱚᱴᱟᱝ ᱢᱟᱹᱱᱢᱤ ᱱᱚᱣᱟ ᱫᱤᱥᱟᱹᱢ ᱨᱮ ᱢᱮᱱᱟᱜ ᱠᱚᱣᱟ ᱾ ᱛᱟᱡᱤᱠ ᱯᱟᱹᱨᱥᱤ ᱵᱟᱰᱟᱭᱠᱟᱱ ᱢᱟᱹᱱᱢᱤ ᱜᱮ ᱱᱚᱸᱰᱮ ᱫᱚ ᱠᱚ ᱡᱟᱹᱥᱛᱤᱭᱟ ᱾ ᱤᱱᱟᱹ ᱵᱟᱫᱽ ᱠᱟᱛᱮ ᱦᱚᱸ ᱯᱟᱢᱤᱨᱤ, ᱡᱟᱜᱷᱱᱳᱵᱤ, ᱤᱥᱢᱟᱭᱤᱞᱤ ᱡᱟᱹᱛᱤ ᱠᱚ ᱦᱚᱸ ᱢᱮᱱᱟᱜ ᱠᱳᱣᱟ ᱾ ᱛᱚᱵᱮ ᱱᱚᱶᱟ ᱫᱤᱥᱚᱢ ᱨᱮᱱ ᱛᱟᱦᱮᱱ ᱡᱚᱛᱚ ᱜᱮ ᱛᱟᱡᱤᱠ ᱢᱮᱱᱛᱮ ᱟᱠᱚᱣᱟᱜ ᱩᱯᱨᱩᱢ ᱠᱚ ᱮᱢᱟ ᱾ ᱱᱚᱸᱰᱮᱱ ᱠᱚ ᱑᱐ ᱞᱟᱠᱷ ᱜᱚᱴᱟᱝ ᱜᱟᱱ ᱢᱟᱹᱱᱢᱤ ᱱᱮᱛᱚᱜ ᱠᱟᱹᱢᱤ ᱠᱷᱟᱹᱛᱤᱨ ᱵᱟᱦᱨᱮ ᱫᱤᱥᱚᱢ ᱨᱮ ᱠᱚ ᱛᱟᱸᱦᱮᱱ ᱠᱟᱱᱟ ᱾
ᱯᱟᱹᱨᱥᱤᱥᱟᱯᱲᱟᱣ
ᱛᱟᱡᱤᱠ ᱟᱨ ᱨᱩᱥ ᱯᱟᱹᱨᱥᱤ ᱛᱟᱡᱤᱠᱤᱥᱛᱟᱱ ᱨᱮᱱᱟᱜ ᱥᱚᱨᱠᱟᱨᱤ ᱯᱟᱹᱨᱥᱤ ᱠᱟᱱᱟ ᱾ ᱫᱤᱥᱚᱢ ᱨᱮ ᱛᱟᱡᱤᱠ ᱯᱟᱹᱨᱥᱤ ᱛᱮ ᱖᱒ ᱵᱷᱟᱜᱽ ᱟᱨ ᱨᱩᱥ ᱛᱮ ᱕ ᱵᱷᱟᱜᱽ ᱢᱟᱹᱱᱢᱤ ᱠᱟᱛᱷᱟ ᱠᱚ ᱨᱚᱲᱟ ᱾ ᱩᱡᱽᱵᱮᱠ, ᱨᱩᱥ ᱟᱨ ᱯᱳᱥᱛᱩ ᱯᱟᱹᱨᱥᱤ ᱛᱮ ᱦᱚᱸ ᱱᱚᱸᱰᱮᱱ ᱠᱚ ᱢᱟᱹᱱᱢᱤ ᱠᱟᱛᱷᱟ ᱠᱥ ᱨᱚᱲ ᱜᱮᱭᱟ ᱾
ᱫᱷᱚᱨᱚᱢᱥᱟᱯᱲᱟᱣ
᱒᱐᱐᱙ ᱥᱮᱨᱢᱟ ᱨᱮ ᱤᱥᱞᱟᱢ ᱫᱷᱚᱨᱚᱢ ᱫᱚ ᱫᱤᱥᱚᱢ ᱨᱮᱱᱟᱜ ᱥᱚᱨᱠᱟᱨᱤ ᱫᱷᱚᱨᱚᱢ ᱦᱤᱥᱟᱹᱵ ᱛᱮ ᱠᱚ ᱞᱮᱠᱷᱟᱣ ᱠᱟᱫᱟ ᱾ ᱛᱚᱵᱮ ᱱᱚᱸᱰᱮ ᱟᱨᱦᱚᱸ ᱮᱴᱟᱜ ᱫᱷᱚᱨᱚᱢ ᱠᱚ ᱢᱟᱱᱟᱣ ᱨᱮᱱᱟᱜ ᱦᱚᱸ ᱟᱹᱭᱫᱟᱹᱨᱤ ᱢᱮᱱᱟᱜᱼᱟ ᱾ ᱤᱥᱞᱟᱢ ᱵᱷᱤᱛᱨᱤᱨᱮᱱ ᱙᱕ ᱵᱷᱟᱜᱽ ᱫᱚ ᱠᱚ ᱥᱩᱱᱱᱤ ᱢᱩᱥᱞᱟᱹ ᱠᱟᱱᱟ ᱟᱨ ᱓ ᱵᱷᱟᱜᱽ ᱫᱚ ᱥᱤᱭᱟ ᱠᱟᱱᱟ ᱠᱚ ᱾ ᱟᱨ ᱵᱟᱹᱠᱤ ᱠᱚ ᱫᱚ ᱤᱥᱟᱹᱭ, ᱵᱳᱫᱫᱷᱳ, ᱤᱦᱩᱫᱤ ᱫᱷᱚᱨᱚᱢ ᱨᱤᱱ ᱠᱟᱱᱟ ᱾
ᱟᱨᱦᱚᱸ ᱧᱮᱞᱢᱮᱥᱟᱯᱲᱟᱣ
- Tajikistan – Wikipedia book
- Index of Tajikistan-related articles
- Outline of Tajikistan
- 2006 Tajikistan earthquake
- Central Asian Union
- Ittihodi Scouthoi Tojikiston
- Kingdom of Balhara
- List of cities in Tajikistan
- Mount Imeon
- Telecommunications in Tajikistan
- Yaghnob Valley
- Gorno-Badakhshan Autonomous Province
ᱵᱟᱨᱦᱮ ᱡᱚᱱᱚᱲᱥᱟᱯᱲᱟᱣ
- Tajikistan at UCB Libraries GovPubs
- "Tajikistan". The World Factbook. Central Intelligence Agency.
- ᱛᱟᱡᱤᱠᱤᱥᱛᱟᱱ at Curlie
- Tajikistan profile from the BBC News
- Wikimedia Atlas of Tajikistan
- Key Development Forecasts for Tajikistan from International Futures
ᱥᱟᱹᱠᱷᱭᱟᱹᱛᱥᱟᱯᱲᱟᱣ
- ↑ HaциoHaлbHый cocTaB, BлaдeHиe языkaMи и rpaждaHcTBo HaceлeHия Pecпyблиkи TaджиkиcTaH ToM III. stat.tj
- ↑ https://www.cia.gov/library/publications/the-world-factbook/geos/ti.html
- ↑ "World Population Prospects: The 2017 Revision". ESA.UN.org (custom data acquired via website). United Nations Department of Economic and Social Affairs, Population Division. Retrieved 10 ᱥᱮᱯᱴᱮᱢᱵᱚᱨ 2017.
- ↑ ᱔.᱐ ᱔.᱑ ᱔.᱒ ᱔.᱓ "Tajikistan profile at". International Monetary Fund website. Archived from the original on 29 ᱢᱟᱨᱪ 2018.
sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck bjn_Latn eng_Latn eng_Latn ace_Latn eng_Latn uzn_Latn eng_Latn eng_Latn nno_Latn eng_Latn sot_Latn azb_Arab sat_Olck eng_Latn eng_Latn tgl_Latn eng_Latn bjn_Latn eng_Latn sat_Olck rus_Cyrl zho_Hans eng_Latn eng_Latn